Source: http://www.mojmalipravnik.net/index.php/objavljeni-odgovori/druzinska-razmerja/6700-splosno-v-kz-pise-da-se-nekaj-kaznuje-z-denar-kaznijo-ali-zaporom-kje-je-doloceno-koliko-je-ta-kazen-ce-ne-pise-v-kz
Timestamp: 2020-08-12 03:23:22+00:00

Document:
MojMaliPravnik.net - Splošno. V KZ piše, da se nekaj kaznuje z denar kaznijo ali zaporom. Kje je določeno, koliko je ta kazen, če ne piše v KZ?
Družinska razmerja/
/Splošno. V KZ piše, da se nekaj kaznuje z denar kaznijo ali zaporom. Kje je določeno, koliko je ta kazen, če ne piše v KZ?
Objavljeno Petek, 17 Julij 2020 14:33 Zadetkov: 110
Splošno. V KZ piše, da se nekaj kaznuje z denar kaznijo ali zaporom. Kje je določeno, koliko je ta kazen, če ne piše v KZ?
Denarna kazen se sme izreči kot glavna in tudi kot stranska kazen.
Denarna kazen se izreka tako, da se v sodbi določeno število dnevnih zneskov, ki jih mora storilec plačati, pomnoži z višino dnevnega zneska, ki ga sodišče določi glede na premoženjske razmere storilca.
Število dnevnih zneskov ne more biti manjše od deset in ne večje od tristo šestdeset, za kazniva dejanja, storjena iz koristoljubnosti, pa ne večje od tisoč petsto. Sodišče ga določi z upoštevanjem splošnih pravil o odmeri kazni, razen okoliščin, ki se nanašajo na premoženjske razmere storilca.
Višino dnevnega zneska sodišče določi glede na premoženjske razmere storilca na podlagi podatkov o njegovem zaslužku, drugih prihodkih, vrednosti njegovega premoženja, povprečnih stroških njegovega preživljanja in njegovih družinskih obveznosti. Dnevni znesek ne more biti višji od 1.000 eurov.
Pri določanju višine dnevnega zneska sodišče upošteva podatke, ki ob izrekanju kazni niso stari več kot eno leto. Če sodišče podatkov za določitev višine dnevnega zneska ne more pridobiti ali bi bila njihova pridobitev povezana z nesorazmernimi težavami ali zamudo ali če gre za izdajo kaznovalnega naloga, višino dnevnega zneska določi na podlagi podatkov, s katerimi razpolaga, in drugih ugotovljenih okoliščin o premoženjskih razmerah storilca.
V sodbi sodišče določi rok za plačilo denarne kazni, ki ne sme biti krajši od petnajstih dni in ne daljši od treh mesecev. Sodišče sme v upravičenih primerih do poteka roka za plačilo dovoliti, da lahko obsojenec plača denarno kazen v obrokih, pri čemer rok za plačilo ne sme biti daljši od dveh let. Če storilec zamudi s plačilom posameznega obroka, lahko sodišče s sklepom odredi takojšnje plačilo v roku, ki ne sme biti daljši od treh mesecev.

References: sodišče 
 Sodišče 
 sodišče 
 sodišče 
 sodišče 
 sodišče 
 Sodišče 
 sodišče